Whitney Houston

**Whitney Elizabeth Houston** (9 Ogos 1963 &ndash; 11 Februari 2012) ialah seorang penyanyi, pelakon, penerbit dan peragawati berbangsa Amerika Syarikat. Houston merupakan seniwati yang paling banyak meraih anugerah sepanjang zaman, menurut Guinness World Records. Antara 657 anugerah yang dimenanginya setakat tahun 2010 ialah 2 Anugerah Emmy, 8 Anugerah Grammy, 30 Anugerah Muzik Billboard dan 22 Anugerah Muzik Amerika. Houston juga merupakan salah seorang seniman muzik yang paling laris jualannya di seluruh dunia, setelah menjual lebih 220 juta album, single dan video ke serata dunia. Dengan mendapat ilham daripada penyanyi-penyanyi ''soul'' yang tersohor dalam keluarganya, termasuk ibunya Cissy Houston, sepupu-sepupu Dionne Warwick dan Dee Dee Warwick, dan walinya Aretha Franklin, Houston mula menyanyi bersama koir gospel kanak-kanak di New Jersey pada umur 11 tahun. Setelah mula membuat persembahan bersama ibunya di kelab-kelab malam sekitar Bandaraya New York, bakatnya ditemui oleh ketua label Arista Records, Clive Davis. Houston mengeluarkan tujuh album studio dan tiga album runut bunyi filem, kesemuanya meraih sijil berlian, berbilang platinum, platinum atau emas. 

Houston merupakan satu-satunya seniman yang berjaya menempatkan lagu-lagunya di tangga teratas carta *Billboard* Hot 100 secara tujuh kali berturut-turut ("Saving All My Love for You", "How Will I Know", "Greatest Love of All", "I Wanna Dance with Somebody (Who Loves Me)", "Didn't We Almost Have It All", "So Emotional" dan "Where Do Broken Hearts Go"). Album pertama beliau pada tahun 1985, *[[Whitney Houston (album)|Whitney Houston]]*, menjadi album debut yang paling laris dijual oleh seorang artis wanita ketika ia diterbitkan. Album ini dipilih sebagai album terbaik oleh majalah *Rolling Stone* pada tahun 1986, dan menduduki tangga 254 dalam senarai 500 Album Terhebat Sepanjang Zaman oleh majalah yang sama. Album studio keduanya, *[[Whitney (album)|Whitney]]* (1987), menjadi album pertama oleh seorang artis wanita untuk muncul di tangga pertama dalam carta album ''Billboard'' 200. Daya tarikan Houston yang merentasi pelbagai lapisan masyarakat serta keterserlahan beliau di saluran muzik video MTV, mulai dengan video untu "How Will I Know", mempengaruhi ramai seniwati berketurunan Afrika-Amerika untuk mengikuti jejak langkahnya. Pada tahun 1990 Whitney mengeluarkan album studio ketiganya, *[[I'm Your Baby Tonight (album)|I'm Your Baby Tonight]]*. 

Houston mula-mula menceburi bidang lakonan sebagai bintang filem cetera *[[The Bodyguard]]* (1992). Runut bunyi asli filem tersebut memenangi anugerah Album Terbaik Grammy pada tahun 1994. Single terajunya, "I Will Always Love You", menjadi single yang paling laris dijual oleh artis wanita sepanjang sejarah muzik. Dengan album ini, Houston menjadi seniman pertama (baik solo mahupun berkumpulan, lelaki mahupun wanita) yang menjual lebih sejuta salinan sesebuah album dalam tempoh seminggu sahaja. Houston terus membintangi filem-filem serta menyumbang kepada runut-runut bunyinya, termasuk *[[Waiting to Exhale]]* (1995) dan *[[The Preacher's Wife]]* (1996). Runut bunyi *[[The Preacher's Wife: Original Soundtrack Album|The Preacher's Wife]]* menjadi album gospel yang paling laris dijual dalam sejarah. Tiga tahun selepas keluarnya album studio keempatnya, *[[My Love Is Your Love (album)|My Love Is Your Love]]* (1998), Houston memperbaharui kontrak rakamannya bersama Arista Records. Beliau mengeluarkan album studio kelima, *[[Just Whitney (album)|Just Whitney]]* pada tahun 2002, dan album bertema Krismas, *[[One Wish: The Holiday Album (album)|One Wish: The Holiday Album]]* pada tahun 2003. Pada tahun 2009, Houston mengeluarkan album studio ketujuhnya, *[[I Look to You (album)|I Look to You]]*.

Pada 11 Februari 2012, Houston ditemui mati Beverly Hilton Hotel, di Beverly Hills, California.

## Diskografi

#### Album studio
**[[Whitney Houston (album)|Whitney Houston]]* (1985)
**[[Whitney (album)|Whitney]]* (1987)
**[[I'm Your Baby Tonight (album)|I'm Your Baby Tonight]]* (1990)
**[[My Love Is Your Love (album)|My Love Is Your Love]]* (1998)
**[[Just Whitney (album)|Just Whitney]]* (2002)
**[[One Wish: The Holiday Album (album)|One Wish: The Holiday Album]]* (2003)
**[[I Look to You (album)|I Look to You]]* (2009)

#### Album runut bunyi (OST)
* *[[The Bodyguard (soundtrack)|The Bodyguard]]* (1992)
* *[[The Preacher's Wife (soundtrack)|The Preacher's Wife]]* (1996)

#### Album EP
* *[[Whitney Dancin' Special]]* (1986)
#### Album CD Single
* *Exhale* (1995)
* *You Are Loved* (1999)
* *I Didn't Know My Own Strength: The Remixes* (2009)
* *I Look to You: The Remixes]]* (2009)
* *Million Dollar Bill: The Remixes* (2009)

#### Album kompilasi
* *Whitney: The Greatest Hits* (2000)
* *Love, Whitney* (2002)
* *Artist Collection: Whitney Houston* (2004)
* *The Ultimate Collection* (2007)
* *The Essential Whitney Houston* (2011)
* *I Will Always Love You: Best of Whitney Houston* (2012)
## Single

## Filmografi
### Filem

## Jelajah

;Jelajah dunia
* *[[The Greatest Love World Tour]]* (1986)
* *[[Moment of Truth World Tour]]* (1987–88)
* *[[I'm Your Baby Tonight World Tour]]* (1991)
* *[[The Bodyguard World Tour]]* (1993–94)
* *[[My Love Is Your Love World Tour]]* (1999)
* *[[Nothing But Love World Tour]]* (2010)

;Jelajah serantau
* *[[Feels So Right Tour]]* (1990)
* *[[Pacific Rim Tour]]* (1997)
* *[[The European Tour (Whitney Houston)|The European Tour]]* (1998)
* *[[Soul Divas Tour]]* (2004)

;Konsert televisyen
* *[[Nelson Mandela 70th Birthday Tribute]]* 1988
* *[[Welcome Home Heroes with Whitney Houston]]* 1991
* ** 1994
* *[[Classic Whitney Live from Washington, D.C.]]* 1997

## Rujukan

## Pautan luar

* 
* Whitney Houston at Whitney Info
*